బాహుబలి-2 తర్వాత రాజమౌళి చేయబోయే సినిమా ఏది? దీనిపై తెలుగు సినీ ఇండస్ట్రీ, అభిమానుల్లో రకరకాల వాదనలు వినిపించాయి. మరీ ముఖ్యంగా రాజమౌళి తదుపరి ప్రాజెక్ట్ మహాభారతమేనని అందరూ అనుకున్నారు. అలాంటి వార్తలకు చెక్ పెడుతూ జక్కన్న తండ్రి విజయేంద్ర ప్రసాద్.. రాజమౌళి మహాభారతం తీయట్లేదు అని క్లారిటీ ఇచ్చేశారు. ఆయన మాటలకు బలం చేకూరుస్తూ రాజమౌళి కూడా మహాభారతంపై ప్రకటన చేసేశాడు. ఇప్పట్లో ఆ సినిమా ఉండబోదని స్పష్టం చేశాడు. ఇటీవల మీడియాతో మాట్లాడిన రాజమౌళి ఈ విషయాన్ని వెల్లడించాడు. ‘‘నేను మహాభారతాన్ని తీస్తున్నానడంలో నిజం లేదు. మహాభారతం అనేది నా జీవిత లక్ష్యమని చెప్పానంతే. మహాభారతం అనే ప్రతిష్ఠాత్మక ప్రాజెక్టును చేపట్టాలంటే నాకు మరో 10 ఏళ్లయినా పడుతుంది. మరి, ఆ పదేళ్లలో టెక్నాలజీలో ఎలాంటి మార్పులు వస్తాయో ఎవరికి తెలుసు. అవన్నీ ఏవీ పట్టించుకోకుండా.. నా తదుపరి సినిమా మహాభారతమేనంటూ అందరూ మాట్లాడేసుకుంటున్నారు. నిజం చెప్పాలంటే నా తర్వాతి ప్రాజెక్ట్ ఏంటనేది నాకే తెలియదు. బాహుబలి-2 విడుదల తర్వాత నేను నా కుటుంబంతో కలిసి హాలిడే ప్లాన్ చేశాను. ఇప్పుడప్పుడే నా తర్వాతి ప్రాజెక్ట్ ఏంటనేదానిపై ఆలోచించే శక్తి నాకు లేదు’’ అని దర్శక ధీరుడు రాజమౌళి స్పష్టం చేశాడు. అంటే మహాభారతం అనేది రాజమౌళి లిస్టులో ఇప్పుడు లేనట్టే.
bahubali-2 tarvaata rajamouli cheyaboye sinima edhi? deenipai telugu cinee industry, abhimaanullo rakarakaala vaadanalu vinipinchaayi. mari mukhyamgaa rajamouli tadupari praject mahaabhaaratamenani andaruu anukunnaru. alanti vaartalaku chec pedutuu jakkanna tandri vijayendra prasad.. rajamouli mahabharatam teeyatledu ani clarity ichesaaru. aayana maatalaku balam chekuurustuu rajamouli kuudaa mahaabhaaratampai prakatana chesesadu. ippatlo aa sinima undabodani spashtam cheshaadu. iteevala meediatho matladina rajamouli ee vishayaanni velladinchaadu. ‘‘nenu mahaabhaarataanni teestunnaanadamlo nijam ledu. mahabharatam anedi naa jeevita lakshyamani cheppananthe. mahabharatam ane pratishtaatmaka praajektunu chepattalante naaku maro 10 ellayina padutundi. mari, aa padellalo technologylo elanti maarpulu vastayo evariki telusu. avannee evee pattinchukokunda.. naa tadupari sinima mahaabhaaratamenantuu andaruu matladesukuntunna. nijam cheppalante naa tarvaati praject entanedi naake teliyadu. bahubali-2 vidudala tarvaata nenu naa kutumbamtho kalisi halide plan cheshaanu. ippudappude naa tarvaati praject entanedanipai aalochinche sakti naaku ledu’’ ani darsaka dheerudu rajamouli spashtam cheshaadu. ante mahabharatam anedi rajamouli listulo ippudu lenatte.